Martelize Brink se gunstelinge
JY LEES NOU Martelize Brink se gunstelinge
Dis die sprankelstem wat miljoene mense in SA ken: Martelize Brink van RSG, omroeper, navorser, regisseur, skrywer. Maar vir háár is haar luisteraars eintlik die sterre. Sy vertel van al haar gunstelinge
Die Paarl waar ek grootgeword het, natuurlik! Dis die mooiste dorp so tussen die wingerde en die berge.
Die Hermanus-Onrus-area is steeds my gunsteling. Ek het as kind vir jare daar gekamp.
Ek geniet dit om met gewigte (wat ek vashou) te boks. Jy kry jou kardio- en spierversterking; alles in een.
Kosmaak natuurlik! Kuier saam met vriende.
Eienskap in ander
Regverdigheid, ek dink dit vervat amper alles waarna jy in ‘n ander mens soek.
Van Morrison, Bob Dylan, Stef Kruger, John Mayer ... die lys is regtig oneindig. Ek is mal oor blues.
Cry, the Beloved Country deur Alan Paton en 13 Uur van Deon Meyer. Laasgenoemde het my laaaaat wakker gehou.
Silence of the Lambs van alle dinge, The Notebook, Shawshank Redemption en Groundhog Day. Ek was as kind mal oor The Gods must be crazy!
Nicky Abdinor wat dieselfde tyd as ek op Stellenbosch gestudeer het. Sy is ‘n sielkundige en ook die stigter van Nicky’s Drive. Nicky is ‘n wonderlike mens. Sy het geen arms nie staar ook verdere fisieke uitdagings in die gesig, maar sy is die positiefste mens vir wie ek al ooit ontmoet het. Daar is so baie ander wat inspireer, maar Nicky is ‘n gewone persoon wat uithou en aanhou - ten spyte van die probleme in haar lewe.
Ai, vir wie probeer ek ‘n stokkie voor die oë steek? Brood, brood, brood! Verder is daar niks wat so lekker is soos ‘n vars kreef, oesters en gerookte snoek nie.
My mede-aanbieder, Johan Rademan. Altyd ‘n fees!
Hamilton-Russell Pinot Noir. Ek het nog net een keer die voorreg gehad om dié wyn te drink. Ek het by ‘n Round Table-funksie gaan gesels en het ‘n paar 100 rand gebie op die bottel (hoewel dit oorspronklik reeds ‘n paar honderd rand kos). Twee boere het teen mekaar begin bie vir die bottel en die prys tot R3000 opgejaag. Die wenner van die bie het die bottel waaragtig ná die geleentheid vir my gegee. Dit was ‘n groot eer!